text: Overlevelseskamp sælger billetter
  28 maj 2015 kl. 11.39
  Sæsonrekord i loungen og håb om 12-13.000 solgte billetter til Esbjergs afgørende fodboldkamp mod FC Vestsjælland søndag
  De to hold kæmper indædt for at undgå nedrykning fra superligaen. Det mærkes på billetsalget. Blue Water Arena - Esbjergs hjemmebane - får ekstra mange tilskuere.
  Der er solgt eller reserveret knap 11.000 billetter torsdag eftermiddag. Der kommer i gennemsnit 6770 tilskuere.
  Alene tilstrømningen til VIP-arrangementer på stadion sætter sæsonrekord med ca. 1.350 spisende gæster.
  Kampen kan være afgørende. Vinder EfB eller får holdet blot uafgjort er en ny sæson i superligaen reddet. Taber holdet derimod, kan FC Vestsjælland nå at overhale Esbjerg i den sidste kamp og dermed sparke EfB ned i 1. division.
  